2. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΟΙΚΟΝΟΜΙΚΩΝ Αριθ. Σ.8743 της 21/28 Σεπτ. 1963 (ΦΕΚ Β' 429) (Διόρθ. Ημαρτ. ΦΕΚ Β' 513/1963). Περί θέσεως εν ισχύϊ της υπ' αριθ. 1/1962 αποφάσεως του Συμβουλίου Συνδέσεως ΕλλάδοςΕΟΚ. Έχοντες υπ' όψιν: 1)Τας διατάξεις του άρθρ. 8 του Ν.Δ. 4257/1962 "περί κυρώσεως των αποτελεσμάτων των δασμολογικών διαπραγματεύσεων κλπ." και Σελ. 458(α) Τεύχος 749 - Σελ. 122 2)τας διατάξεις του άρθρ. 8 της Συμφωνίας Συνδέσεως μεταξύ Ελλάδος και της Ευρωπαϊκής Οικονομικής Κοινότητος, κυρωθείσης δια του Νόμ. 4226/1962, αποφασίζομεν: Άρθρον μόνον.-Τίθεται εν ισχύϊ η συμφώνως τω άρθρ. 8 της Συμφωνίας της συνιστώσης σύνδεσιν μεταξύ της Ελλάδος και της Ευρωπαϊκής Οικονομικής Κοινότητος, εκδοθείσα υπ' αριθ. 1/1962 απόφασις του Συμβουλίου Συνδέσεως Ελλάδος - Ευρωπαϊκής Οικονομικής Κοινότητος, δι' ης καθορίζεται ο τρόπος εισπράξεως της κατ' εφαρμογήν του άρθρ. 8 παρ. 1 της ανωτέρω Συμφωνίας, επιβαλλομένης εισφοράς ης το ελληνικόν μεταφρασμένον κείμενον έχει ως ακολούθως: "ΤΟ ΣΥΜΒΟΥΛΙΟΝ ΣΥΝΔΕΣΕΩΣ Έχον υπ' όψιν, την Συμφωνίαν Συνδέσεως ιδία δε το άρθρ. 8 παρ. 1 ταύτης. Λαβόν υπ' όψιν, ότι, συμφώνως προς τας διατάξεις του ειρημένου άρθρου, ο τρόπος εισπράξεως της εισφοράς της επιβαλλομένης επί των εμπορευμάτων των παραγομένων εις τα Κράτη-Μέλη της Κοινότητος ή εν Ελλάδι και δια την κατασκευήν των οποίων χρησιμοποιούνται προϊόντα προελεύσεως τρίτων Χωρών τα οποία δεν ευρίσκονται εν ελευθέρα κυκλοφορία, ούτε εις τα Κράτη-Μέλη ούτε εν Ελλάδι, δέον να καθορισθή επί τη βάσει των ισχυόντων εν προκειμένω κανόνων οίτινες διέπουν τας μεταξύ των Κρατών-Μελών διενεργουμένας συναλλαγάς. 40.Δ.β.2 Ευρωπαϊκή Οικονομική Κοινότητα- Ευρωπαϊκή Ένωση Ότι δια την επιβαλλομένην επί εμπορευμάτων άτινα αποτελούν αντικείμενον συναλλαγών μεταξύ των Κρατών-Μελών της ΕΟΚ και της Ελλάδος εισφοράν, κρίνεται σκόπιμον όπως καθορισθή τρόπος εισπράξεως ανάλογος προς τον προβλεπόμενον βάσει των άρθρ. 5 και 6 της από 28.6.1960 αποφάσεως της Επιτροπής της Ευρωπαϊκής Οικονομικής Κοινότητος, (δημοσιευθείσης εις την υπ' αριθ. 44 από 14.7.60 επίσημον εφημερίδα των Ευρωπαϊκών Κοινοτήτων), όστις αφορά την επιβαλλομένην εισφοράν επί εμπορευμάτων αποτελούντων αντικείμενον συναλλαγής μεταξύ αυτών τούτων των Κρατών-Μελών της ΕΟΚ, αποφασίζει: Άρθρ.1.-Η εισπραττομένη επί εμπορευμάτων παραγομένων κατά τους εν άρθρ. 8 της Συμφωνίας Συνδέσεως καθοριζομένους όρους εισφορά, υπολογίζεται εν συναρτήσει προς το είδος και την αξίαν (ή ενδεχομένως, προς ετέραν φορολογικήν βάσιν) των προϊόντων τρίτης προς την Σύνδεσιν Χώρας, άτινα εχρησιμοποιήθησαν δια την κατασκευήν των ειρημένων εμπορευμάτων, ως ταύτα (είδος, αξία ή ετέρα φορολογική βάσις), προσδιωρίσθησαν παρά της αρμοδίας Τελωνειακής Αρχής, κατά τον χρόνον της εισαγωγής των εν λόγω προϊόντων. Άρθρ.2.-Η ημερομηνία ήτις λαμβάνεται υπ' όψιν, δια τον προσδιορισμόν του ποσοστού της εισφοράς, είναι εκείνη καθ' ην καθίσταται βεβαία η πραγματοποίησις της εξαγωγής των περί ων ο λόγος εμπορευμάτων. Εν τούτοις, όταν τα ειρημένα εμπορεύματα εισαχθούν εις τελωνειακήν αποταμίευσιν, εις την Χώραν - Μέλος ένθα κατεσκευάσθησαν, πριν ή εξαχθώσιν εις ετέραν χώραν, μέλος της Συνδέσεως, δια τον καθορισμόν του ποσοστού της εισφοράς λαμβάνεται υπ' όψιν η ημέρα καθ' ην επραγματοποιήθη η εισαγωγή των εμπορευμάτων τούτων εις τελωνειακήν αποταμίευσιν. Άρθρ.3.-Τα Κράτη - Μέλη της ΕΟΚ και η Ελλάς τηρούνται ενήμεροι και ενημερούσι ταυτοχρόνως το Συμβούλιον Συνδέσεως επί των μέτρων άτινα λαμβάνουσι προς τον σκοπόν της καθ' ομοιόμορφον τρόπον εφαρμογής της παρούσης Αποφάσεως". Η παρούσα δημοσιευθήτω δια της Εφημερίδος της Κυβερνήσεως.